Ön itt van: Kezdőlap Belföld Hatástalanították a bombát az Erzsébet hídnál, visszaáll a rend
Megjelent: 2018. július 05. csütörtök, 09:04
Fotó: MTI -Kovács Tamás
Hatástalanították a bombát az Erzsébet hídnál, újra megindult a forgalom a lezárt útvonalakon.
Csütörtökön délelőtt sikerült kiemelni a Dunában napokkal ezelőtt talált második világháborús bombát. 10 órától átmenetileg lezártáák az Erzsébet hidat, továbbá az I., az V. és a XI. kerületet érintően több rakpartot, útszakaszt, épületetet ürítettek ki. Ezeket a lezárásokat most feloldották.
12 óra körül a bombát kiemelték a folyóból, majd hatástalanították. Korábban az is felmerült lehetőségként, hogy a helyszínen robbantják fel, de erre végül nem került sor. A bombát a Dunán szállítják el.
Markovics Zita elmondta: az emberek visszatérhetnek otthonukba.
A tűzszerészek egy 100 kilós szovjet gyártmányú, romboló légibombát találtak. Gyújtószerkezetét néhány perc alatt kiszerelték, azt és a robbanótestet is sikeresen rögzítették a pontonon.
A tűzszerészek elindultak a Magyar Honvédség újpesti hadikikötőjébe, ahol a robbanótestet és a gyújtószerkezetet átemelik majd egy speciális tűzszerész teherautóra, s azzal a Magyar Honvédség központi gyűjtőhelyére viszik későbbi megsemmisítésre - közölte a kommunikációs tiszt.
Itt nézhet fotókat a bomba kiemeléséről!
Forrás: http://www.blikk.hu/aktualis/belfold/hatastalanitottak-a-bombat-az-erzsebet-hidnal-visszaall-a-rend/nw664bt